pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนภารกิจ ยกระดับ MR. สินค้าเกษตร ครั้งที่ 1/2567
วันอังคารที่ 27 กุมภาพันธ์ 2567
รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนภารกิจ ยกระดับ MR. สินค้าเกษตร ครั้งที่ 1/2567
รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนภารกิจ ยกระดับ MR. สินค้าเกษตร ครั้งที่ 1/2567
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนภารกิจ ยกระดับ MR. สินค้าเกษตร ครั้งที่ 1/2567 ร่วมกับหน่วยงานที่เกี่ยวข้องในสังกัดกระทรวงเกษตรและสหกรณ์ ณ ห้องประชุม 2 ชั้น 3 อาคารนวัตกรรม สํานักงานเศรษฐกิจการเกษตร และผ่านระบบ Zoom Meeting โดยมีเรื่องที่สําคัญในที่ประชุมดังนี้
1) ร่างคาสั่งมอบหมายผู้รับผิดชอบรายสินค้า (MR. สินค้าเกษตร) และหน้าที่ความรับผิดชอบ และร่างคาสั่งแต่งตั้งคณะทางานภายใต้ MR. สินค้าเกษตร
2) ร่างคาสั่งมอบหมายผู้รับผิดชอบรายสินค้า (MR. สินค้าเกษตร) ภาคเอกชน
3) แนวทางการขับเคลื่อนภารกิจ MR. สินค้าเกษตร
ทั้งนี้ ที่ประชุมเห็นชอบให้ MR. สินค้าเกษตร ส่งรายงานประจําเดือนทุกวันที่ 15 เพื่อให้ฝ่ายเลขานุการฯ รวบรวมนําเสนอต่อคณะคณะกรรมการฯ ผู้บริหาร และรัฐมนตรีว่าการกระทรวงเกษตรและสหกรณ์ต่อไป
รัฐบาลไทย-ข่าวทำเนียบรัฐบาล-นายกฯ นำคณะร่วมกิจกรรม “เที่ยวใต้ สุดใจ” (ปัตตานี ยะลา นราธิวาส) ส่งเสริมการท่องเที่ยว จ.ชายแดนใต้ 27 - 29 ก.พ.นี้
วันอังคารที่ 27 กุมภาพันธ์ 2567
นายกฯ นําคณะร่วมกิจกรรม “เที่ยวใต้ สุดใจ” (ปัตตานี ยะลา นราธิวาส) ส่งเสริมการท่องเที่ยว จ.ชายแดนใต้ 27 - 29 ก.พ.นี้
.....
นายกฯ นําคณะร่วมกิจกรรม “เที่ยวใต้ สุดใจ” (ปัตตานี ยะลา นราธิวาส) ส่งเสริมการท่องเที่ยว จ.ชายแดนใต้ 27 - 29 ก.พ.นี้
.
กิจกรรมดังกล่าว เป็นไปตามนโยบายของนายกฯ ที่เห็นถึงโอกาส ศักยภาพและที่สําคัญเอกลักษณ์ “มิตรไมตรีและเอื้ออาทร” ของผู้คนในพื้นที่ ที่พร้อมต้อนรับผู้มาเยือนด้วย “แววตาและรอยยิ้ม” ที่ประทับใจ
.
รัฐบาลจะต่อยอด พัฒนากิจกรรมการท่องเที่ยวอย่างรอบด้าน ให้พร้อมรับนักท่องเที่ยว เพื่อกระตุ้นเศรษฐกิจและความสุขของจังหวัดชายแดนใต้
.
อ่านเพิ่มเติม คลิกhttps://www.thaigov.go.th/news/contents/details/79291
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองคารมฯ เผย ข้อสั่งการ/นโยบายของ นรม. ในการประชุมคณะรัฐมนตรี ครั้งที่ 9/2567 (27 กุมภาพันธ์ 2567)
วันอังคารที่ 27 กุมภาพันธ์ 2567
27/02/2567
รองคารมฯ เผย ข้อสั่งการ/นโยบายของ นรม. ในการประชุมคณะรัฐมนตรี ครั้งที่ 9/2567 (27 กุมภาพันธ์ 2567)
รองคารมฯ เผย ข้อสั่งการ/นโยบายของ นรม. ในการประชุมคณะรัฐมนตรี ครั้งที่ 9/2567 (27 กุมภาพันธ์ 2567)
วันที่ 27 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้มีข้อสั่งการ/นโยบาย ก่อนการประชุมคณะรัฐมนตรี ดังนี้
นายกฯ ได้สั่งการให้ทุกหน่วยงานเร่งรัดการจัดซื้อจัดจ้างและการเบิกจ่าย ทั้งในส่วนของเงินงบประมาณและเงินลงทุนของรัฐวิสาหกิจให้แล้วเสร็จโดยเร็ว เพราะการลงทุนของภาครัฐเป็นอีกมาตรการสําคัญที่จะช่วยกระตุ้นเศรษฐกิจภายในประเทศ ทั้งนี้ ต้องโปร่งใส และเป็นไปตามขั้นตอนของกฎหมาย และระเบียบด้วย
นอกจากนี้ นายกฯ ยังได้สั่งการเพิ่มเติมเพื่อแก้ปัญหาพื้นที่ทับซ้อนระหว่างหน่วยงาน ในระยะยาว โดยขอให้ กระทรวงเกษตรและสหกรณ์ (กษ.) ยึดเป็นหลักการและประกาศว่า จะไม่มีการนําที่ดินตามแนวเขตกันชน หรือ พื้นที่คาบเกี่ยว มาใช้แบ่งที่ดินเพื่อจัดเป็นที่ ส.ป.ก. รวมทั้งให้กระทรวงทรัพยากรธรรมชาติและสิ่งแวดล้อมส่งเสริมให้มีการปลูกป่าในพื้นที่ดังกล่าว และให้ประชาชนเข้ามามีส่วนร่วมด้วย รวมทั้งขอให้ กษ. โดย เลขาธิการ ส.ป.ก ร่วมกับ กรมอุทยานฯ และหน่วยงานอื่น ๆ ที่เกี่ยวข้องกับที่ดินของรัฐทุกประเภท จัดทําบันทึกข้อตกลงร่วมกัน เพื่อเข้าสํารวจและหาข้อยุติร่วมกันในพื้นที่ที่ยังมีข้อพิพาทระหว่างหน่วยงาน ให้แล้วเสร็จโดยเร็ว และให้รายงาน ครม. ทราบด้วย
นายกฯ ได้รับทราบรายงานความพร้อมของรัฐบาลกัมพูชาในการส่งทีมงาน มาเพื่อพูดคุย และหาแนวทางในการจัดตั้งศูนย์ Hotline และการป้องกันการเผาป่าจากกระทรวงการต่างประเทศ โดยนายกฯ ขอให้กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้องเร่งจัดตั้งทีมประเทศไทย เพื่อประสานงานกับรัฐบาลกัมพูชาต่อไป
รัฐบาลไทย-ข่าวทำเนียบรัฐบาล-ผู้ตรวจฯ ศุภกิจ ลงพื้นที่ลพบุรี ชี้แจงนโยบาย MIND พร้อมหารือภาคเอกชนร่วมขับเคลื่อนภาคอุตสาหกรรมในพื้นที่
วันอังคารที่ 27 กุมภาพันธ์ 2567
27/02/2567
ผู้ตรวจฯ ศุภกิจ ลงพื้นที่ลพบุรี ชี้แจงนโยบาย MIND พร้อมหารือภาคเอกชนร่วมขับเคลื่อนภาคอุตสาหกรรมในพื้นที่
ผู้ตรวจฯ ศุภกิจ ลงพื้นที่ลพบุรี ชี้แจงนโยบาย MIND พร้อมหารือภาคเอกชนร่วมขับเคลื่อนภาคอุตสาหกรรมในพื้นที่
วันที่ 21 กุมภาพันธ์  เวลา 10.30 น.
นายศุภกิจ บุญศิริ ผู้ตรวจราชการกระทรวงอุตสาหกรรม ลงพื้นที่ตรวจราชการกรณีปกติ ณ สํานักงานอุตสาหกรรมจังหวัดสิงห์บุรี โดยมี นางสาวสมใจ มีสมบูรณ์ อุตสาหกรรมจังหวัดลพบุรี พร้อมด้วยเจ้าหน้าที่ให้การต้อนรับและรายงานผลการดําเนินงาน การตรวจ กํากับ ดูแลสถานประกอบการให้เป็นไปตามกฎหมาย การส่งเสริมพัฒนาผู้ประผู้ประกอบการ ติดตามการดําเนินงานและโครงการที่สําคัญต่างๆ นอกจากนี้ ผู้ตรวจราชการฯ ยังได้กําชับให้เร่งดําเนินการกํากับ ติดตาม โรงงานอุตสาหกรรม และเหมืองแร่ ให้ปฎิบัติตามกฎหมายอย่างเคร่งครัด เน้นย้ําให้คํานึงถึงความปลอดภัย และสิ่งแวดล้อม ชุมชน สังคม โดยบูรณาการร่วมกันในทุก ๆ ภาคส่วน ทั้งหน่วยงานภายในและภายนอก ซึ่งสามารถนํากิจกรรมอุตสาหกรรมรวมใจ มาเป็นแนวทางในการดําเนินงานร่วมกันได้ในทุกภาคส่วน และขอให้สํานักงานอุตสาหกรรมจังหวัดลพบุรี เป็นแกนกลางในการประสานงาน และอํานวยความสะดวกให้กับผู้ประกอบการต่อไป
เวลา 13.30 น.ผู้ตรวจราชการฯ พร้อมด้วยอุตสาหกรรมจังหวัดลพบุรี ร่วมประชุมชี้แจงการดําเนินการขับเคลื่อนนโยบายสําคัญของรัฐบาล กระทรวงอุตสาหกรรม และปรับการดําเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ และรับฟังแนวทางการดําเนินงาน ปัญหาอุปสรรค ข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดลพบุรี หอการค้าจังหวัดลพบุรี สมาพันธ์ SME ไทย จังหวัดลพบุรี และ SME Bank สาขาจังหวัดลพบุรี โดยมีการหารือประเด็นในการขับเคลื่อนภาคอุตสาหกรรมในพื้นที่ อาทิ การปรับปรุงแก้ไขผังเมืองรวมจังหวัดให้เอื้อต่อการลงทุน อาทิ อุตสาหกรรมต่อเนื่องจากภาคเกษตร ปลดล็อคกฏระเบียบภาครัฐ ส่งเสริมศักยภาพความสามารถในการแข่งขัน เช่น การตลาด รวมถึงแหล่งเงินทุนดอกเบี้ยต่ําทั้งนี้เน้นย้ําให้ภาคีเครือข่ายภาคเอกชนในจังหวัดลพบุรี บูรณาการร่วมกันเพื่อก่อให้เกิดการพัฒนาภาคอุตสาหกรรมอย่างเข้มแข็ง ขับเคลื่อนตามนโยบาย MIND อย่างเป็นรูปธรรม ควบคู่ไปกับการบริหารจัดการทรัพยากรในพื้นที่ให้เกิดประโยชน์สูงสุด บนพื้นฐานของความปลอดภัย และการดูแลสิ่งแวดล้อม ซึ่งจะนําไปสู่ความสัมฤทธิ์ผลในการพัฒนาอุตสาหกรรมของจังหวัดลพบุรีในอนาคตได้อย่างยั่งยืนต่อไป
รัฐบาลไทย-ข่าวทำเนียบรัฐบาล-SME D Bank เดินหน้าหนุนอุตสาหกรรมท่องเที่ยว จับมือ “Sky Vibe” ติดปีกพาสินค้าเอสเอ็มอีไทย ขายบนเครื่องบิน ‘ไทยเวียตเจ็ท แอร์’
วันอังคารที่ 27 กุมภาพันธ์ 2567
27/02/2567
SME D Bank เดินหน้าหนุนอุตสาหกรรมท่องเที่ยว จับมือ “Sky Vibe” ติดปีกพาสินค้าเอสเอ็มอีไทย ขายบนเครื่องบิน ‘ไทยเวียตเจ็ท แอร์’
SME D Bank มอบความรู้ผู้ประกอบการเอสเอ็มอีที่สนใจนําสินค้าขายบนสายการบิน “ไทยเวียตเจ็ท แอร์” จัดสัมมนาโครงการ “ติดปีกสินค้า SMEs ไทย สู่การขายบนสายการบิน” วันอังคารที่ 5 มี.ค.2567 เวลา 13.00-18.00 น. ณ ห้องประชุมแก้ววิเชียร สํานักงานใหญ่ SME D Bank
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ตามนโยบายภาครัฐที่ต้องการส่งเสริมและสนับสนุนการท่องเที่ยวไทยให้เป็นศูนย์กลางเศรษฐกิจด้านการท่องเที่ยวในภูมิภาค ดังนั้น SME D Bank พร้อมเคียงข้างสนับสนุนผู้ประกอบการเอสเอ็มอีไทย คว้าโอกาสจากแนวโน้มการเติบโตของการท่องเที่ยว โดยเฉพาะประเทศจีนที่เป็นตลาดใหญ่ มีกําลังซื้อสูง โดยร่วมกับ บริษัท ไบรท์สกาย เอวิเอชั่น จํากัด หรือ “Sky Vibe” ผู้ให้บริการสื่อโฆษณาประชาสัมพันธ์บนเครื่องบินและจัดจําหน่ายสินค้าบนเครื่องบิน เปิดโอกาสให้ผู้ประกอบการเอสเอ็มอีไทยนําสินค้าวางจําหน่ายบนสายการบิน “ไทยเวียตเจ็ท แอร์” ในเส้นทางบินระหว่างประเทศ จากท่าอากาศยานนานาชาติสุวรรณภูมิสู่ประเทศจีน รวม 9 เส้นทาง ซึ่งเป็นจุดหมายปลายทางยอดนิยมของนักท่องเที่ยวชาวไทย ชาวจีน และต่างชาติ ช่วยให้ผู้ประกอบการเอสเอ็มอี เพิ่มรายได้ ขยายตลาด คว้ากําลังซื้อจากนักท่องเที่ยวทั้งไทยและต่างประเทศ และยังเป็นการขยายการรับรู้ Soft Power ไทย ให้เป็นที่รู้จักอย่างกว้างขวาง และสนับสนุนอุตสาหกรรมการท่องเที่ยวไทยด้วย
ทั้งนี้ SME D Bank จะส่งเสริมมอบความรู้ผู้ประกอบการเอสเอ็มอีที่สนใจนําสินค้าขายบนสายการบิน “ไทยเวียตเจ็ท แอร์” ด้วยการจัดสัมมนาโครงการ “ติดปีกสินค้า SMEs ไทย สู่การขายบนสายการบิน” ในวันอังคารที่ 5 มีนาคม 2567 เวลา 13.00-18.00 น. ณ ห้องประชุมแก้ววิเชียร ชั้น 11 อาคาร SME Bank Tower สํานักงานใหญ่ SME D Bank เช่น แนะนําขั้นตอนการนําสินค้าจําหน่ายบนสายการบิน เทคนิคการทําตลาดโดยใช้ AI ผ่าน Chat GPT และ Google Bard รวมถึง การเตรียมพร้อมเข้าถึงแหล่งทุน เป็นต้น
สําหรับผู้ประกอบการเอสเอ็มอีที่สนใจเข้างานโครงการ หรือใช้บริการด้านการพัฒนายกระดับกิจการ สามารถดูรายละเอียดกิจกรรมต่าง ๆ และสมัครแจ้งความประสงค์ได้ที่แพลตฟอร์ม DX (dx.smebank.co.th) สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงยุติธรรม ร่วมกิจกรรมส่งเสริมการท่องเที่ยว จังหวัดชายแดนใต้ “เที่ยวใต้ สุดใจ” ระหว่างวันที่​ ๒๗-๒๙ กุมภาพันธ์​นี้
วันอังคารที่ 27 กุมภาพันธ์ 2567
27/02/2567
​รัฐมนตรีว่าการกระทรวงยุติธรรม ร่วมกิจกรรมส่งเสริมการท่องเที่ยว จังหวัดชายแดนใต้ “เที่ยวใต้ สุดใจ” ระหว่างวันที่​ ๒๗-๒๙ กุมภาพันธ์​นี้
​รัฐมนตรีว่าการกระทรวงยุติธรรม ร่วมกิจกรรมส่งเสริมการท่องเที่ยว จังหวัดชายแดนใต้ “เที่ยวใต้ สุดใจ” ระหว่างวันที่​ ๒๗-๒๙ กุมภาพันธ์​นี้
ในวันอังคารที่ ๒๗ กุมภาพันธ์ ๒๕๖๗ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม มีกําหนดการลงพื้นที่ตรวจราชการกลุ่มจังหวัดภาคใต้ (ปัตตานี ยะลา นราธิวาส) ในระหว่างวันที่ ๒๗-๒๙ กุมภาพันธ์​ ๒๕๖๗ โดยเดินทางร่วมกับนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ ประกอบด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา และนายเสริมศักดิ์ พงษ์พานิช รัฐมนตรีว่าการกระทรวงวัฒนธรรม พร้อมด้วยเจ้าหน้าที่ที่เกี่ยวข้อง ร่วมเดินทางฯ
สําหรับเป้าหมายของการลงพื้นที่ตรวจราชการ ณ จังหวัดปัตตานี จังหวัดยะลา และจังหวัดนราธิวาส นั้น ต้องการให้มีการส่งเสริมการท่องเที่ยว เพิ่มกิจกรรมการท่องเที่ยวในพื้นที่สามจังหวัดชายแดนใต้ เพื่อให้เกิดกิจกรรมการกระตุ้นเศรษฐกิจและความครึกครื้นภายในจังหวัด ซึ่งประชาชนในพื้นที่มีอัธยาศัยและการเป็นเจ้าบ้านที่ดี รวมทั้งมีทั้งศิลปวัฒนธรรม สถานที่ท่องเที่ยวทางธรรมชาติและอาหารท้องถิ่นที่ขึ้นชื่อ ทั้งหมดนี้ผนวกรวมกันแล้วเชื่อว่าจังหวัดชายแดนใต้มีศักยภาพในด้านการท่องเที่ยวไม่แพ้ที่อื่น
โดยกําหนดการในวันอังคารที่ ๒๗ กุมภาพันธ์ ๒๕๖๗ เวลา ๑๔.๓๐ น. เข้าสักการะศาลหลักเมืองปัตตานี ตําบลสะบารัง อําเภอเมืองปัตตานี จังหวัดปัตตานี ก่อนจะเดินเยี่ยมชมตลาดวิถีชุมชนพื้นบ้านจังหวัดปัตตานี และพบปะผู้นําท้องที่ ผู้นําท้องถิ่นและประชาชน ณ มัสยิดกรือเซะ ตําบลตันหยงลุโละ อําเภอเมืองปัตตานี จังหวัดปัตตานี เวลา ๑๕.๔๐ น. มีกําหนดการเดินเยี่ยมชมสถานที่ท่องเที่ยวเมืองปัตตานี ได้แก่ บ้านขุนพิทักษ์รายา บ้านเลขที่ ๕ กือดาจีนอ ตลาดวัฒนธรรมกือดาจีนอ ศาลเจ้าเล่งจูเกียง (เจ้าแม่ลิ้มกอเหนี่ยว) และเยี่ยมชมมหกรรมท่องเที่ยวปัตตานีอาเซียน “กตัญญูคู่ฟ้ามหาสมโภชเจ้าแม่ลิ้มกอเหนี่ยวปัตตานี” ประจําปี ๒๕๖๗ ตําบลอาเนาะรู อําเภอเมืองปัตตานี จังหวัดปัตตานี ก่อนจะเดินทางไปเยี่ยมชมมัสยิดกลางจังหวัดปัตตานี ณ มัสยิดกลางจังหวัดปัตตานี ตําบลอาเนาะรู อําเภอเมืองปัตตานี จังหวัดปัตตานี ในเวลา เวลา ๑๙.๐๕ น.
รัฐบาลไทย-ข่าวทำเนียบรัฐบาล-ไทย – เอกชนซาอุดีฯ จับมือ ส่งเสริมการศึกษาไทย นำเทคโนโลยี “โรงเรียนเสมือนจริง” “ห้องเรียนอัจฉริยะ” ยกระดับการเรียนรู้
วันอังคารที่ 27 กุมภาพันธ์ 2567
ไทย – เอกชนซาอุดีฯ จับมือ ส่งเสริมการศึกษาไทย นําเทคโนโลยี “โรงเรียนเสมือนจริง” “ห้องเรียนอัจฉริยะ” ยกระดับการเรียนรู้
.....
ไทย – เอกชนซาอุดีฯ จับมือ ส่งเสริมการศึกษาไทย นําเทคโนโลยี “โรงเรียนเสมือนจริง” “ห้องเรียนอัจฉริยะ” ยกระดับการเรียนรู้
.
กระทรวงศึกษาธิการ (ศธ.) แห่งราชอาณาจักรไทย ลงนามบันทึกความเข้าใจ (MOU) ว่าด้วยการส่งเสริมความร่วมมือด้านการศึกษา กับ บริษัท Classera จากราชอาณาจักรซาอุดีอาระเบีย ซึ่งเป็นบริษัทชั้นนําด้านการศึกษาระดับโลก เชี่ยวชาญการส่งเสริมการเรียนรู้ผ่านระบบปัญญาประดิษฐ์ (AI) โดยอาศัยระบบการจัดการเรียนรู้ที่บูรณาการแนวคิดแบบเกมมิฟิเคชัน (การเรียนรู้ที่ขับเคลื่อนด้วยเกม) ที่จะสร้างสิ่งแวดล้อมในการเรียนรู้ให้ผู้เรียนจาก “โรงเรียนเสมือนจริง”
.
ศธ. จะนําเทคโนโลยีดังกล่าวมาประยุกต์ใช้ร่วมกับการเรียนการสอนแบบดั้งเดิม ส่งเสริมการใช้ E-learning การบริหารจัดการด้านการศึกษา ติดตามผลการเรียน พัฒนาความสามารถครูผู้สอน ด้วยการนําแพลตฟอร์มเทคโนโลยีมาใช้ จนเกิดเป็น “ห้องเรียนอัจฉริยะ”
.
MOU นี้จะเป็นจุดเริ่มต้นการดําเนินงาน ที่จะช่วยพัฒนาทักษะและศักยภาพทั้งผู้เรียนและครูผู้สอน และหวังว่าไทยและซาอุดีอาระเบียจะร่วมกันส่งเสริมในมิติต่าง ๆ ให้เกิดประโยชน์จากความสัมพันธ์ทั้งสองฝ่าย รวมถึงแนวทางการพัฒนาการศึกษา และยกระดับคุณภาพการศึกษาของไทยในอนาคต
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ศุภมาส” ประกาศพร้อมกำกับดูแลความปลอดภัย หากไทยใช้พลังงานนิวเคลียร์ในการผลิตกระแสไฟฟ้าในอนาคต
วันอังคารที่ 27 กุมภาพันธ์ 2567
“ศุภมาส” ประกาศพร้อมกํากับดูแลความปลอดภัย หากไทยใช้พลังงานนิวเคลียร์ในการผลิตกระแสไฟฟ้าในอนาคต
.....
“ศุภมาส” ประกาศพร้อมกํากับดูแลความปลอดภัย หากไทยใช้พลังงานนิวเคลียร์ในการผลิตกระแสไฟฟ้าในอนาคต
นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) กล่าวว่า หลังจากที่ท่านนายกรัฐมนตรีได้กล่าวปาฐกถาในงาน iBusiness Forum 2024 หัวข้อพลิกเศรษฐกิจไทยก้าวต่อไปอย่างยั่งยืน พร้อมเปิดประเด็นเกี่ยวกับพลังงานนิวเคลียร์พลังงานสะอาด เพื่อขับเคลื่อนการพัฒนาเศรษฐกิจไทยนั้น ขอย้ําว่าตนก็ได้มีการประกาศนโยบายส่งเสริมให้ลดการปล่อยก๊าซคาร์บอนไดออกไซด์แก้ไขความท้าทายด้านสิ่งแวดล้อม และสร้างอนาคตที่ยั่งยืนและเป็นมิตรต่อสิ่งแวดล้อมอยู่แล้วตามที่ได้ประกาศนโยบาย “อว. For EV” ไปแล้ว ขอเรียนว่า สํานักงานปรมาณูเพื่อสันติ (ปส.) หน่วยงานในสังกัด อว. และมีฐานะเป็นหน่วยงานกํากับดูแลการใช้พลังงานนิวเคลียร์และรังสีของประเทศ มีความพร้อมทั้งด้านกฎหมายและศักยภาพบุคลากรในการกํากับดูแลความปลอดภัยทางนิวเคลียร์ตามมาตรฐานสากล หากไทยมีแผนใช้พลังงานนิวเคลียร์เป็นพลังงานทางเลือกในการผลิตกระแสไฟฟ้า โดยคํานึงถึงความปลอดภัยของประชาชนและสิ่งแวดล้อมสําคัญ
รศ.ดร. พาสิทธิ์ หล่อธีรพงศ์ เลขาธิการสํานักงานปรมาณูเพื่อสันติ เปิดเผยว่า ปัจจุบันทั่วโลกมีการใช้พลังงานนิวเคลียร์ในการผลิตกระแสไฟฟ้าใน 32 ประเทศ และผลิตไฟฟ้าได้ร้อยละ 10 ของกําลังผลิตไฟฟ้าทั่วโลก ประเทศลําดับต้น ๆ ที่มีคือ สหรัฐอเมริกา ฝรั่งเศส จีน ส่วนประเทศที่กําลังจะมี คือ บังกลาเทศ อียิปต์ และตุรกี โดยทั่วโลก มีโรงไฟฟ้าพลังงานนิวเคลียร์กว่า 400 โรง และอยู่ระหว่างการก่อสร้างอีกกว่า 50 โรง ดังนั้นมั่นใจว่าประเทศไทยพร้อมกํากับดูแลความปลอดภัยทางนิวเคลียร์ หากรัฐบาลไทยผลักดันพลังงานนิวเคลียร์ในการขับเคลื่อนเศรษฐกิจและพัฒนาประเทศ ซึ่งปัจจุบัน ปส. ได้พัฒนากฎหมายในการกํากับดูแลทางนิวเคลียร์ตามพระราชบัญญัติพลังงานนิวเคลียร์เพื่อสันติ พ.ศ. 2559 ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ 2) พ.ศ. 2562 พร้อมทั้งกฎหมายลําดับรองที่เกี่ยวข้องทั้งหมดกว่า 20 ฉบับ ซึ่งเป็นไปตามมาตรฐานสากลสําหรับการเตรียมพร้อมหากประเทศไทยจะมีโรงไฟฟ้าพลังงานนิวเคลียร์ โดยปัจจุบันที่เป็นที่นิยมมากขึ้นคือ เครื่องปฏิกรณ์นิวเคลียร์เพื่อการผลิตพลังงานแบบ SMR (Small Modular Reactor) นอกจากนี้การจะมีโรงไฟฟ้าพลังงานนิวเคลียร์ประเทศไทยยังต้องเข้าเป็นภาคีอนุสัญญาเกี่ยวกับความรับผิดทางแพ่งจากความเสียหายทางนิวเคลียร์ พร้อมทั้งจัดรับฟังความคิดเห็นของประชาชนอย่างรอบด้านและกระบวนการต่าง ๆ ที่เกี่ยวข้องเพื่อความปลอดภัยของประชาชนและสิ่งแวดล้อม
ตลอดระยะเวลาที่ผ่านมา ปส. ได้เตรียมความพร้อมในการกํากับดูแลความปลอดภัยทางนิวเคลียร์และรังสีอย่างต่อเนื่อง ทั้งเรื่องการพัฒนากฎหมาย การส่งเสริมศักยภาพและพัฒนาสมรรถนะบุคลากร การศึกษาเทคโนโลยีนิวเคลียร์เพื่อให้ก้าวทันการเปลี่ยนแปลงอยู่เสมอ พร้อมทั้งบูรณาการความร่วมมือทางวิชาการทางนิวเคลียร์และรังสีทั้งหน่วยงานในประเทศและต่างประเทศ เนื่องจากพลังงานนิวเคลียร์มิใช่เพียงเพื่อผลิตพลังงานเท่านั้น ประเทศยังมีการใช้ประโยชน์จากพลังงานดังกล่าวมากมายทั้งในด้านการแพทย์ การวิจัย การศึกษา อุตสาหกรรม โดยมี ปส. กํากับดูแล เพื่อความปลอดภัยต่อผู้ปฏิบัติงาน ประชาชน และสิ่งแวดล้อม
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-ดีอี เปิดกิจกรรม "สร้างนักฟังเชิงลึก ฟังด้วยหู รู้ด้วยใจ Deep listening"
วันอังคารที่ 27 กุมภาพันธ์ 2567
ดีอี เปิดกิจกรรม "สร้างนักฟังเชิงลึก ฟังด้วยหู รู้ด้วยใจ Deep listening"
เสริมทักษะการฟังและการให้คําปรึกษาที่ดี แก่เจ้าหน้าที่ศูนย์AOC 1441
วันนี้ (27 กุมภาพันธ์ 2567) นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานเปิดกิจกรรม "สร้างนักฟังเชิงลึก ฟังด้วยหู รู้ด้วยใจ Deep listening" ให้แก่เจ้าหน้าที่ของศูนย์ปฏิบัติการแก้ไขปัญหาอาชญากรรม ออนไลน์ Anti Online Scam Operation Center AOC จํานวน 5 รุ่น เพื่อพัฒนาทักษะการรับฟังอย่างมีประสิทธิภาพ และวิธีการให้คําปรึกษา คําแนะนําที่เหมาะสม เพื่อไม่ให้มีผลกระทบต่อจิตใจแก่ผู้เสียหายที่ต้องการความช่วยเหลือ รวมทั้งการดูแลตนเองไม่ให้เกิดสภาวะตึงเครียดจากการรับรู้ปัญหาต่างๆ ของประชาชนที่เข้ารับบริการ โดยมี พลอากาศตรี อมร ชมเชย เลขาธิการสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.), พันเอก สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) และผู้เข้ารับการอบรม เข้าร่วม จัดโดยสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ร่วมกับ กรมสุขภาพจิต กระทรวงสาธารณสุข ณ ห้อง VIP ชั้น 2 อาคาร 5 บริษัท โทรคมนาคมแห่งชาติ จํากัด (มหาชน)
---------------------------
รัฐบาลไทย-ข่าวทำเนียบรัฐบาล- ผู้ตรวจเดชาฯ  ลงพื้นที่จังหวัดอุดรธานีและจังหวัดเลย ตรวจติดตามการดำเนินงานกลุ่มจังหวัดภาคตะวันออกเฉียงเหนือตอนบน 1 ติดตามการดำเนินงานตามยุทธศาสตร์ กระทรวงอุตสาหกรรม
วันอังคารที่ 27 กุมภาพันธ์ 2567
27/02/2567
ผู้ตรวจเดชาฯ  ลงพื้นที่จังหวัดอุดรธานีและจังหวัดเลย ตรวจติดตามการดําเนินงานกลุ่มจังหวัดภาคตะวันออกเฉียงเหนือตอนบน 1 ติดตามการดําเนินงานตามยุทธศาสตร์ กระทรวงอุตสาหกรรม
ผู้ตรวจเดชาฯ  ลงพื้นที่จังหวัดอุดรธานีและจังหวัดเลย ตรวจติดตามการดําเนินงานกลุ่มจังหวัดภาคตะวันออกเฉียงเหนือตอนบน 1 ติดตามการดําเนินงานตามยุทธศาสตร์ กระทรวงอุตสาหกรรม พร้อมมอบนโยบายขับเคลื่อนภาคอุตสาหกรรมสอดรับความต้องการภาคเอกชนในพื้นที่
วันที่ 20 กุมภาพันธ์ 2567 นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่สํานักงานอุตสาหกรรมจังหวัดอุดรธานี โดยมี นายฐิติณัฎฐ์ มุณีรัตน์ อุตสาหกรรมจังหวัดอุดรธานี นายสุรศักดิ์ จันทร์ชุม อุตสาหกรรมจังหวัดหนองคาย นางจินตนา เจริญใจ อุตสาหกรรมจังหวัดหนองบัวลําภู นายเศรษฐา ขันตี อุตสาหกรรมจังหวัดบึงกาฬ นายติณห์ เจริญใจ ผู้อํานวยการศูนย์ส่งเสริมอุตสาหกรรมภาคที่ 5 นายเชาวลิตร์ ทองประดับ ผู้อํานวยการสํานักงานอุตสาหกรรมพื้นฐานและการเหมืองแร่ เขต 2 อุดรธานี พร้อมด้วยพันโทวรายุส์ ตรีวัฒนสุวรรณ ประธานสภาอุตสาหกรรมจังหวัดอุดรธานี นายทรงศักดิ์  กองทรง รองผู้อํานวยการ ผู้จัดการเขต 8 ธนาคารพัฒนาวิสาหกิจขนาดกลางและขนาดย่อมแห่งประเทศไทย ให้การต้อนรับและร่วมประชุมรายงานผลการดําเนินงานตามยุทธศาสตร์ กระทรวงอุตสาหกรรม แผนยุทธศาสตร์การพัฒนากลุ่มจังหวัด พร้อมรับฟังความคิดเห็นจากภาคเอกสาร เพื่อนํามาจัดทําแผนการพัฒนาภาคอุตสาหกรรมทั้งในด้านการกํากับดูแลการประกอบกิจการโรงงาน และการส่งเสริมพัฒนาอุตสาหกรรมในพื้นที่ ตามแนวทาง MIND อุตสาหกรรมดีอยู่คู่กับชุมชนอย่างยั่งยืน ทั้งนี้ ผู้ตรวจเดชาฯ ได้มอบนโยบายให้สํานักงานอุตสาหกรรมจังหวัดเร่งสํารวจ และรวบรวมปัญหา ข้อติดขัดการทําธุรกิจของภาคเอกชนในพื้นที่ เพื่อจัดทําแนวทางและมาตรการสนับสนุน
ทั้งนี้ ช่วงบ่าย ผู้ตรวจเดชาฯ ลงพื้นที่ตรวจสอบข้อร้องเรียนการบุกรุกพื้นที่ตามคําขอประทานบัตร ตําบลนาดินดํา อําเภอเมืองเลย จังหวัดเลย พร้อมมอบหมายให้หน่วยงานภายในสังกัดกระทรวงอุตสาหกรรมที่เกี่ยวข้องเร่งตรวจสอบและแก้ไขปัญหา
รัฐบาลไทย-ข่าวทำเนียบรัฐบาล-“รองนายกฯสมศักดิ์” เผย ครม.รับทราบ แนวทางยกเลิกคำสั่ง คสช. 167 ฉบับ เริ่มเดินหน้ายกเลิก 36 ฉบับ ด้วยการออก พ.ร.บ.กลาง คาดกฤษฎีกา ใช้เวลายกร่าง 2 สัปดาห์ ก่อนให้ครม.เคาะส่งสภาฯ
วันอังคารที่ 27 กุมภาพันธ์ 2567
27/02/2567
“รองนายกฯสมศักดิ์” เผย ครม.รับทราบ แนวทางยกเลิกคําสั่ง คสช. 167 ฉบับ เริ่มเดินหน้ายกเลิก 36 ฉบับ ด้วยการออก พ.ร.บ.กลาง คาดกฤษฎีกา ใช้เวลายกร่าง 2 สัปดาห์ ก่อนให้ครม.เคาะส่งสภาฯ
“รองนายกฯสมศักดิ์” เผย ครม.รับทราบ แนวทางยกเลิกคําสั่ง คสช. 167 ฉบับ เริ่มเดินหน้ายกเลิก 36 ฉบับ ด้วยการออก พ.ร.บ.กลาง คาดกฤษฎีกา ใช้เวลายกร่าง 2 สัปดาห์ ก่อนให้ครม.เคาะส่งสภาฯ ขอหน่วยงานเร่งส่งความเห็นอีก 8 ฉบับ ถ้าอยากยกเลิกด้วย
วันที่ 27 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้รายงานความคืบหน้าการยกเลิกประกาศ และคําสั่ง คณะรักษาความสงบแห่งชาติ ในวาระเรื่องทราบเพื่อเป็นข้อมูล ที่ประชุมคณะรัฐมนตรี ซึ่งสํานักงานคณะกรรมการกฤษฎีกา ได้รวบรวมประกาศ และคําสั่ง คสช. มีทั้งหมด 167 ฉบับ โดยมีแนวทางในการประกาศยกเลิก 5 แนวทาง คือ 1. ยกเลิกโดยการตรา พ.ร.บ.กลาง 71 ฉบับ 2. ยกเลิกโดยการแก้ไขเพิ่มเติมกฎหมายปัจจุบัน 37 ฉบับ 3. ยกเลิกโดยการตรา พระราชกฤษฎีกา 2 ฉบับ 4. ยกเลิกโดยออกกฎกระทรวง 2 ฉบับ และ 5. ยกเลิกโดยมติ ครม. 55 ฉบับ
นายสมศักดิ์ กล่าวอีกว่า ที่ประชุมครม.วันนี้ ได้รับทราบแนวทาง การยกเลิกโดยการตรา พ.ร.บ.กลาง 71 ฉบับ โดยตามความเห็นของสํานักงานคณะกรรมการกฤษฎีกา มีหน่วยงานขอให้คงไว้ จํานวน 27 ฉบับ มีหน่วยงานขอให้ยกเลิก จํานวน 36 ฉบับ และยังไม่ได้รับความเห็นจากหน่วยงาน จํานวน 8 ฉบับ ทําให้ขณะนี้ สามารถเดินหน้ายกเลิก ประกาศ และคําสั่ง คสช. จํานวน 36 ฉบับ ส่วนอีก 8 ฉบับ ตนก็ขอให้หน่วยงานที่เกี่ยวข้อง เร่งส่งความเห็นกลับมาโดยเร็ว ซึ่งถ้าไม่ส่งความเห็นกลับมาภายในกําหนด ก็จะถือว่า ให้คงไว้ของประกาศ และคําสั่ง คสช. เหมือนเดิม
“จากนี้ สํานักงานคณะกรรมการกฤษฎีกา จะเป็นผู้ยกร่าง พ.ร.บ.กลาง เพื่อยกเลิกประกาศ และคําสั่ง คสช. จํานวน 36 ฉบับ ซึ่งคาดว่า จะใช้เวลายกร่างประมาณ 2 สัปดาห์ ก่อนจะเสนอเข้าที่ประชุมคณะรัฐมนตรี เพื่อพิจารณาต่อไป โดยผมได้ขอให้ทุกหน่วยงานเร่งดําเนินการ เพื่อให้ทันในการส่งร่างกฎหมายนี้ ให้ที่ประชุมสภาผู้แทนราษฎร พิจารณาได้ทัน ก่อนปิดสมัยประชุมวันที่ 9 เมษายน นี้ ซึ่งจะทําให้การยกเลิกประกาศ และ คําสั่ง คสช. สามารถดําเนินการได้โดยเร็ว” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-รองรัดเกล้าฯ เผยข้อสั่งการของ นายกฯ ก่อนการประชุมคณะรัฐมนตรี (27 กุมภาพันธ์ 2567)
วันอังคารที่ 27 กุมภาพันธ์ 2567
27/02/2567
รองรัดเกล้าฯ เผยข้อสั่งการของ นายกฯ ก่อนการประชุมคณะรัฐมนตรี (27 กุมภาพันธ์ 2567)
รองรัดเกล้าฯ เผยข้อสั่งการของ นายกฯ ก่อนการประชุมคณะรัฐมนตรี (27 กุมภาพันธ์ 2567)
วันที่ 27 กุมภาพันธ์ 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้มีข้อสั่งการ ก่อนการประชุมคณะรัฐมนตรี (27 กุมภาพันธ์ 2567) ดังนี้
นายกฯ กล่าวขอให้เร่งรัดการดําเนินการการจัดทําข้อมูลเสนอต่อยูเนสโก ในการพิจารณารายการมรดกภูมิปัญญาทางวัฒนธรรม (ชุดไทยพระราชนิยม) เพื่อเสนอขึ้นทะเบียนต่อยูเนสโก โดยให้เรื่องดังกล่าวเป็นลําดับความสําคัญหลัก เพื่อนําเสนอต่อคณะรัฐมนตรีให้ความเห็นชอบ และนําส่งเอกสารข้อมูลต่อยูเนสโก ในการตรวจสอบเอกสาร และพิจารณา นําเข้าสู่ที่ประชุมใหญ่ของยูเนสโกเพื่อประกาศต่อไป โดยรัฐบาลพร้อมให้การสนับสนุนเต็มที่ในการผลักดันวัฒนธรรมไทย และยกระดับไปสู่ระดับโลก
นอกจากนี้ นายกฯ ยังกล่าวว่า เนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว ทรงเจริญพระชนมพรรษา 6 รอบ 72 พรรษา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ได้พระราชทานลวดลายผืนผ้าจํานวน 4 ลาย ได้แก่ ลายวชิรภักดิ์ ลายขอสมเด็จเจ้าฟ้าสิริวัณณวรีฯ ลายหัวใจ และลายดอกรักราษฎร์ภักดี นายกฯ จึงขอความร่วมมือคณะรัฐมนตรี หน่วยงานราชการ และประชาชน ในการใช้ลายผ้าดังกล่าวในการแต่งกาย เพื่อส่งเสริมลายผ้าของพระองค์หญิงโดยพร้อมเพรียงกัน และเพื่อเป็นการเป็นการเทิดพระเกียรติในโอกาสมหามงคลดังกล่าว
ส่วนการจัดการแนวทางในการวางผังใหม่เมือง นายกฯ กล่าวว่า จากการลงพื้นที่ และรับความคิดเห็นจากภาคประชาชน และเอกชนเมื่อสัปดาห์ที่ผ่านมา ถึงปัญหาในการขออนุญาตในการก่อสร้าง หรือประกอบอาชีพที่ติดปัญหาจากการวางผังเมือง ที่ไม่สอดรับกับการขยายตัวของเมืองในปัจจุบัน นายกฯ จึงได้เชิญผู้ที่เกี่ยวข้อง กระทรวงอุตสาหกรรม กระทรวงทรัพยากรธรรมชาติ และสิ่งแวดล้อม กระทรวงมหาดไทย มาเพื่อแก้ไขปัญหาดังกล่าว โดยขอให้กระทรวงที่เกี่ยวข้องข้างต้น รวมถึงกระทรวงเกษตรและสหกรณ์ บูรณาการเร่งรัดในการหาแนวทางในการจัดทําผังเมืองใหม่ ให้มีความสอดคล้องกับการขยายตัวของเมืองที่เปลี่ยนไป รวมถึงการยกระดับเมืองรอง เพื่อเตรียมพร้อมรับการลงทุนจากทั้งภายในประเทศ และต่างประเทศ เพราะรัฐบาลมีนโยบายในการส่งเสริมการลงทุน และการขจัดอุปสรรคที่เป็นข้อจํากัดต่อการประกอบธุรกิจ (Ease of doing business)
นายกฯ ยังกล่าวอีกว่า ในช่วงบ่ายวันนี้ นายกฯ และรัฐมนตรีที่เกี่ยวข้องจะลงพื้นที่ 3 จังหวัดชายแดนภาคใต้ เพื่อสร้างโอกาสให้กับประชาชนในพื้นที่ทางด้านเศรษฐกิจ และยกระดับการท่องเที่ยว ซึ่งมีหลายพื้นที่ที่เป็นจุดที่น่าดึงดูด และสามารถกระตุ้นเศรษฐกิจในชุมชนได้ นายกฯ จึงขอความร่วมมือกับหน่วยงานที่เกี่ยวข้องในการส่งเสริมและช่วยกันพัฒนายกระดับคุณภาพชีวิต และหามาตรการในการกระตุ้นเศรษฐกิจหลังจากการลงพื้นที่ในครั้งนี้ และขอให้กระทรวงการท่องเที่ยวและกีฬา และหน่วยงานประชาสัมพันธ์ของรัฐบาล ช่วยกันประชาสัมพันธ์ ถึงศักยภาพของ 3 จังหวัดชายแดนภาคใต้ เพื่อเป็นการดึงดูดนักท่องเที่ยวทั้งชาวไทย และต่างประเทศให้เข้ามาสัมผัสประสบการณ์ที่น่าประทับใจนี้
รัฐบาลไทย-ข่าวทำเนียบรัฐบาล-รองปลัด 'นวนิตย์' เข้าร่วมการประชุมคณะกรรมการจัดการปัญหามลพิษทางอากาศเพื่อความยั่งยืน ครั้งที่ 1/2567
วันอังคารที่ 27 กุมภาพันธ์ 2567
รองปลัด 'นวนิตย์' เข้าร่วมการประชุมคณะกรรมการจัดการปัญหามลพิษทางอากาศเพื่อความยั่งยืน ครั้งที่ 1/2567
รองปลัด 'นวนิตย์' เข้าร่วมการประชุมคณะกรรมการจัดการปัญหามลพิษทางอากาศเพื่อความยั่งยืน ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เข้าร่วมการประชุมคณะกรรมการจัดการปัญหามลพิษทางอากาศเพื่อความยั่งยืน ครั้งที่ 1/2567 โดยมี พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธาน ณ ห้องประชุม 202 อาคารกระทรวงทรัพยากรธรรมชาติและสิ่งแวดล้อม
ทั้งนี้ รองปลัดกระทรวงเกษตรและสหกรณ์ได้กล่าวในที่ประชุมถึงผลการดําเนินงานพร้อมรายละเอียดมาตรการภายใต้แนวทางเพิ่มเติมเพื่อป้องกันและแก้ไขปัญหามลพิษทางอากาศ โดยเฉพาะฝุ่นละออง PM2 ตามมติคณะรัฐมนตรี เมื่อวันที่ 6 กุมภาพันธ์ 2567 ดังนี้
1) การตัดสิทธิในการรับความช่วยเหลือจากภาครัฐ
1.1การให้เกษตรกรปรับเปลี่ยนจากวิธีการเผาไปใช้วิธีอื่น เช่นการปลูกพืชที่เหมาะสม การสร้างรายได้จากวัสดุเหลือใช้ในภาคเกษตร เช่นฟางอัดก้อน
1.2 การตัดสิทธิการได้รับความช่วยเหลือชดเชยต่างๆ จากภาครัฐสําหรับเกษตรกรที่ไม่ให้ความร่วมมือ
1.3 มาตรการลดหรือห้ามนําเข้าสินค้าเกษตรจากประเทศเพื่อนบ้านที่พิสูจน์ได้ว่ามีกระบวนการผลิตที่เกี่ยวข้องกับการเผา
1.4 การให้คําแนะนําและสร้างการรับรู้ให้แก่เกษตรกรเกี่ยวกับวิธีการบริหารจัดการเศษวัสดุเหลือใช้ทางการเกษตรโดยไม่เผา
นอกจากนี้ ที่ประชุมได้มีการรายงานจากหน่วยงานต่าง ๆ ในหัวข้อที่สําคัญ ดังนี้
- การบังคับใช้กฎหมายอย่างเคร่งครัด
- การออกประกาศเขตห้ามเผา และบังคับใช้กฎหมายอย่างเข้มงวดกับผู้ฝ่าฝืน
- การบังคับใช้พระราชบัญญัติการสาธารณสุข พ.ศ. 2535 ในกรณีการเผาที่เป็นเหตุรําคาญ
- การป้องกัน ปราบปราม และบังคับใช้กฎหมายกับผู้ลักลอบนําเข้าสินค้าที่เกี่ยวข้องกับการเผาจากประเทศเพื่อนบ้าน
-การกํากับดูแลไม่ให้มีการเผาหรือการลักลอบนําเข้าสินค้าที่เกี่ยวข้องกับการเผาในพื้นที่ความรับผิดชอบ
ในส่วนของการสนับสนุนเชิงรุก ได้แก่
- การประชาสัมพันธ์เชิงรุกโดย(กรมประชาสัมพันธ์,อสมท.)เกี่ยวกับการดําเนินการแก้ไขปัญหามลพิษทางอากาศของรัฐบาล ในทุกสื่อและทุกช่องทาง
- การประสานความร่วมมือกับผู้ประกอบการและกําหนดมาตรการสนับสนุนที่เกี่ยวข้อง เพื่อให้มีการรับซื้อเศษวัสดุเหลือใช้ทางการเกษตรเพื่อนํามาแปรรูปเพื่อลดการเผา
- การจัดกําลังพลและอุปกรณ์ที่จําเป็นเพื่อให้ความช่วยเหลือเกษตรกรในการขนส่ง
เศษวัสดุเหลือใช้ทางการเกษตรจากพื้นที่การเกษตรไปยังโรงงานแปรรูปเศษวัสดุ
เหลือใช้ทางการเกษตรเป็นพลังงานและปุ๋ย
รัฐบาลไทย-ข่าวทำเนียบรัฐบาล-ถูกใจประชาชน! โครงการ “30 บาทรักษาทุกที่ฯ ระยะที่ 1” กระแสตอบรับดีมาก เตรียมเดินหน้าโครงการฯ ระยะที่ 2 เดือน มี.ค. 67
วันอังคารที่ 27 กุมภาพันธ์ 2567
ถูกใจประชาชน! โครงการ “30 บาทรักษาทุกที่ฯ ระยะที่ 1” กระแสตอบรับดีมาก เตรียมเดินหน้าโครงการฯ ระยะที่ 2 เดือน มี.ค. 67
.....
ถูกใจประชาชน! โครงการ “30 บาทรักษาทุกที่ฯ ระยะที่ 1” กระแสตอบรับดีมาก เตรียมเดินหน้าโครงการฯ ระยะที่ 2 เดือน มี.ค. 67
.
รัฐบาล โดยกระทรวงสาธารณสุขเผยว่า “โครงการ 30 บาทรักษาทุกที่ ด้วยบัตรประชาชนใบเดียว ระยะที่ 1” ที่ได้นําร่องใน 4 จังหวัด ได้แก่ แพร่ ร้อยเอ็ด เพชรบุรี และนราธิวาส พบว่า กระแสตอบรับจากประชาชนดีมาก
.
กระแสดีแบบนี้ นายกฯ ได้สั่งเดินหน้าโครงการฯ ระยะที่ 2 ใน 8 จังหวัดเพิ่มเติม ได้แก่ เพชรบูรณ์ นครสวรรค์ สิงห์บุรี สระแก้ว หนองบัวลําภู นครราชสีมา อํานาจเจริญ และพังงา ตั้งเป้า Kick off เดือน มี.ค. 67 และเตรียมขยายผลทั่วประเทศภายใน 1 ปี
.
รัฐบาลขอให้ประชาชนเชื่อมั่นว่านโยบายประกันสุขภาพ 30 บาท เป็นนโยบายที่รัฐบาลทําได้จริง และประชาชนจะได้ประโยชน์อย่างสูงสุด
.
อ่านเพิ่มเติม คลิกhttps://www.thaigov.go.th/news/contents/details/79220
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“บิ๊กทิน”บอกทหารยุคใหม่ใส่ใจปชช. ให้กองทัพเร่งมอบที่ดินให้ปชช.ทำกิน ฟิตสุดๆสัปดาห์นี้ลงพื้นที่มอบอีกที่เมืองกาญฯ พร้อมตรวจค่าย “เขาชนไก่” ให้พ่อแม่รด.สบายใจ
วันอังคารที่ 27 กุมภาพันธ์ 2567
“บิ๊กทิน”บอกทหารยุคใหม่ใส่ใจปชช. ให้กองทัพเร่งมอบที่ดินให้ปชช.ทํากิน ฟิตสุดๆสัปดาห์นี้ลงพื้นที่มอบอีกที่เมืองกาญฯ พร้อมตรวจค่าย “เขาชนไก่” ให้พ่อแม่รด.สบายใจ
“บิ๊กทิน”ฟิตจริงผลงานไว เดินหน้าเร่ง “หนองวัวซอ โมเดล” ไปต่อไม่รอช้า เตรียมมอบที่ทหารเมืองกาญ อีกระลอก พร้อมลงพื้นที่ค่าย”เขาชนไก่” ให้นโยบายฝึก รด.ปลอดภัยได้ความรู้ พ่อแม่สบายใจ”
นายจิรายุ ห่วงทรัพย์โฆษกกระทรวงกลาโหมฝ่ายการเมือง เปิดเผยว่ารัฐมนตรีว่าการกระทรวงกลาโหม นายสุทิน คลังแสง ได้มอบนโยบายให้ กองทัพเร่งดําเนินการสํารวจพื้นที่เพื่อการ ส่งมอบที่ดินของทหารให้กับประชาชนได้มีที่ทํากินและใช้ประโยชน์ตามนโยบายของรัฐบาล ในรูปแบบโครงการ“หนองวัวซอโมเดล” ซึ่งที่ผ่านมาได้ดําเนินการแล้วของ ทบ.ที่อําเภอหนองวัวซอ จังหวัดอุดรธานีและที่ตําบลแหลมฟ้าผ่า อําเภอพระสมุทรเจดีย์ จังหวัดสมุทรปราการ ของ ทร.ซึ่งวันนี้รัฐมนตรีว่าการกระทรวงกลาโหมได้กําชับให้ทุกส่วนงานของกระทรวงฯ เร่งรวบรวมพื้นที่ปลอดภัยที่สามารถใช้ประโยชน์ให้กับประชาชนได้
โดยถึงวันนี้เพียงแค่4เดือนที่เริ่มโครงการถือว่ามีความคืบหน้าไปมาก โดยกลาโหมสามารถมอบไปให้กับประชาชนไปแล้วกว่า 15,000ไร่ และในวันพฤหัสบดีที่ 29 กุมภาพันธ์นี้ นายสุทิน คลังแสง รัฐมนตรีว่าการกระทรวงกลาโหม จะเดินทางไปมอบสิทธิ์การใช้ที่ดินให้กับประชาชนในพื้นที่ของกองบัญชาการกองทัพไทย (ทท.)และกองทัพบก (ทบ.)ซึ่งได้สํารวจพื้นที่บริเวณ ตําบลท่าเสา อําเภอไทรโยค จังหวัดกาญจนบุรี โดยเป็นพื้นที่กองการเกษตรฯ หน่วยบัญชาการทหารพัฒนากองบัญชาการกองทัพไทยใช้พื้นที่อยู่ โดยคณะกรรมการพิจารณาแล้วมีพื้นที่ปลอดภัยที่สามารถให้ประชาชนใช้ได้ประมาณ 2,400 ไร่ ซึ่งปัจจุบันสํานักงานธนารักษ์พื้นที่กาญจนบุรีได้มีประกาศผ่อนผันอัตราค่าเช่าค่าธรรมเนียมลดลงแล้ว
นายจิรายุกล่าวต่อไปว่า นอกจากการมอบที่ดินกาญจนบุรีตามโครงการหนองวัวซอโมเดลแล้ว รัฐมนตรีว่าการกระทรวงกลาโหม จะลงพื้นที่ตรวจค่ายเขาชนไก่ ของหน่วยบัญชาการรักษาดินแดน ที่นักเรียน รด.เข้าค่ายทุกปี เพื่อกําหนดทิศทางและพัฒนาปรับปรุงหลักสูตรการรักษาดินแดนให้สอดรับกับสถานการณ์ปัจจุบันโดยเฉพาะความห่วงใยของผู้ปกครองเวลาที่นักศึกษาวิชาทหารเข้ามาฝึกในค่าย
“ ตนได้รับข้อความจากผู้ปกครองหลายราย ฝากให้ช่วยดูบุตรหลานที่กําลังจะไปเข้าค่ายเขาชนไก่โดยมีความกังวลใจซึ่งตนได้ให้ความมั่นใจไปแล้วว่าผู้บัญชาการหน่วยบัญชาการรักษาดินแดน ยุคใหม่นี้ได้ให้แนวทางในการฝึกฝนน้องๆ กับผู้ใต้บังคับบัญชาว่าจะต้องดูแลให้สวัสดิภาพทุกประการ โดยทําให้เหมือนกับน้องๆเป็นบุตรหลานมาเข้าค่าย ฝึกทั้งร่างกายและจิตใจต้องให้ความรู้ที่ดีที่สุดโดยผู้ปกครองไม่ต้องกังวลใจ อย่างไรก็ตามรัฐมนตรีว่าการกระทรวงกลาโหมก็จะกําชับและให้นโยบายต่อไปในวันดังกล่าว นายจิรายุกล่าว” (27 ก.พ.67)
รัฐบาลไทย-ข่าวทำเนียบรัฐบาล-นายกฯ เยี่ยมชมสถานที่ท่องเที่ยวที่สำคัญ จ.ปัตตานี เน้นย้ำให้ต่อยอดสถานที่ท่องเที่ยวทางประวัติศาสตร์
วันอังคารที่ 27 กุมภาพันธ์ 2567
27/02/2567
นายกฯ เยี่ยมชมสถานที่ท่องเที่ยวที่สําคัญ จ.ปัตตานี เน้นย้ําให้ต่อยอดสถานที่ท่องเที่ยวทางประวัติศาสตร์
นายกฯ เยี่ยมชมสถานที่ท่องเที่ยวที่สําคัญ จ.ปัตตานี เน้นย้ําให้ต่อยอดสถานที่ท่องเที่ยวทางประวัติศาสตร์
วันนี้ (27 กุมภาพันธ์ 2567) เวลา 16.00 น. นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ เยี่ยมชมสถานที่ท่องเที่ยวเมืองปัตตานี ได้แก่ บ้านขุนพิทักษ์รายาบ้านเลขที่ 5 กือดาจีนอ ตลาดวัฒนธรรมกือดาจีนอ ศาลเจ้าเล่งจูเกียง (เจ้าแม่ลิ้มกอเหนี่ยว) ทั้งนี้ ระหว่างเดินเยี่ยมชม นายกฯ รับฟังบรรยายสรุปประวัติของบ้านเลขที่ 5 กือดาจีนอ โดยนายกฯ ได้สอบถามด้วยความสนใจในเรื่องการท่องเที่ยวที่สําคัญด้านประวัติศาสตร์ ว่า ได้มีการส่งเสริมสนับสนุนให้จัดทําสารคดีทางประวัติศาสตร์หรือไม่ รวมถึงสายการบินได้สนับสนุนให้เป็นหนึ่งในสถานที่ท่องเที่ยวที่ควรมาเยี่ยมชมเมื่อมาจังหวัดปัตตานี เพราะดูจากลักษณะความพร้อมที่ได้มีการดําเนินการปรับปรุงมาแล้วถึง 2 ปี ควรมีการสนับสนุนในด้านการท่องเที่ยวให้มากขึ้น
จากนั้นนายกฯ เดินรับชมตลาดซงจื่อ ซึ่งเป็นสถานที่ขายเสื้อผ้าจีนบาติก โดยนายกฯ กล่าวชื่นชม และได้สอบถามเพิ่มเติมถึงการต่อยอดทําผ้าบาติกนอกเหนือจากเสื้อผ้าเพียงอย่างเดียว เพื่อเพิ่มรายได้ สร้างจุดขายมากขึ้น
ต่อจากนั้น นายกฯ ได้รับฟังบรรยายศาลเจ้าแม่ลิ้มกอเหนี่ยว และเยี่ยมชมมหกรรมท่องเที่ยวปัตตานีอาเซียน “กตัญญูคู่ฟ้ามหาสมโภชเจ้าแม่ลิ้มกอเหนี่ยวปัตตานี” และรับชมกิจกรรมการเชิดสิงโต ประจําปี 2567 ของจังหวัดปัตตานี
รัฐบาลไทย-ข่าวทำเนียบรัฐบาล-นายกฯ ส่งเสริมการใช้พลังงานสะอาดเป็นจุดแข็งนิคมอุตสาหกรรมไทย เชื่อมั่นเป็นจุดขาย จูงใจนักลงทุนจากต่างชาติ เพิ่มขีดความสามารถการแข่งขันของอุตสาหกรรมไทย
วันอังคารที่ 27 กุมภาพันธ์ 2567
27/02/2567
นายกฯ ส่งเสริมการใช้พลังงานสะอาดเป็นจุดแข็งนิคมอุตสาหกรรมไทย เชื่อมั่นเป็นจุดขาย จูงใจนักลงทุนจากต่างชาติ เพิ่มขีดความสามารถการแข่งขันของอุตสาหกรรมไทย
นายกฯ ส่งเสริมการใช้พลังงานสะอาดเป็นจุดแข็งนิคมอุตสาหกรรมไทย เชื่อมั่นเป็นจุดขาย จูงใจนักลงทุนจากต่างชาติ เพิ่มขีดความสามารถการแข่งขันของอุตสาหกรรมไทย
วันที่ 27 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่านายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ส่งเสริมให้เกิดการนําพลังงานสะอาดมาใช้เพื่อเพิ่มประสิทธิภาพในภาคอุตสาหกรรมไทย ตอบโจทย์ความท้าทายระดับโลก ลดต้นทุนการผลิต และยกระดับการให้บริการสาธารณูปโภคสีเขียว(Green Utility) ในพื้นที่นิคมอุตสาหกรรม พร้อมกําหนดให้พลังงานสะอาดเป็นจุดแข็งและจุดขายของประเทศในการดึงดูดการลงทุนจากต่างชาติ เพื่อสร้างโอกาสทางเศรษฐกิจให้กับประเทศ
โฆษกประจําสํานักนายกรัฐมนตรีเปิดเผยข้อมูลของการนิคมอุตสาหกรรมแห่งประเทศไทย (กนอ.) ว่าได้นําเสนอข้อมูลความพร้อมด้านโครงสร้างพื้นฐาน พื้นที่และศักยภาพของประเทศในการรองรับการลงทุนจากต่างชาติในกิจกรรมส่งเสริมการลงทุน (Roadshow) ในนิคมอุตสาหกรรมไทย ณ กรุงโตเกียว ประเทศญี่ปุ่น เมื่อวันที่ 7 – 11 กุมภาพันธ์ 2567 ได้สร้างความมั่นใจให้กับผู้ประกอบการญี่ปุ่นในการตัดสินใจขยายการลงทุนในไทย รวมทั้งได้ลงนามบันทึกความเข้าใจ (MOU) ว่าด้วยความร่วมมือในการศึกษาความเป็นไปได้ของการให้บริการสาธารณูปโภคสีเขียว (Green Utility) ในพื้นที่นิคมอุตสาหกรรม กับ บริษัท ไอเอชไอ คอร์ปอเรชั่น (IHI) และ บริษัท ไอเอชไอ เอเชีย แปซิฟิค (ประเทศไทย) จํากัด (IHIAPT) ซึ่งเป็นบริษัทอุตสาหกรรมหนัก เช่น โครงสร้างพื้นฐาน พลังงานทางเลือก การต่อเรือ และอากาศยาน ที่สนใจนําเทคโนโลยีและนวัตกรรมมาใช้ในกระบวนการผลิตและการให้บริการในนิคมอุตสาหกรรม โดยความร่วมมือนี้มีจุดประสงค์เพื่อบรรลุความเป็นกลางทางคาร์บอนสําหรับนิคมอุตสาหกรรมและโรงงานในนิคมอุตสาหกรรมในไทย
โฆษกประจําสํานักนายกรัฐมนตรี กล่าวเพิ่มเติมว่า การลงนาม MOU ดังกล่าวเป็นทั้งตัวอย่าง และเป็นการตอกย้ําความมุ่งมั่นของประเทศไทยในการสร้างความเป็นหุ้นส่วนยุทธศาสตร์ (Strategic Partnership) กับประเทศญี่ปุ่นเพื่อขับเคลื่อนการใช้พลังงานทดแทน โดยสามารถแบ่งความร่วมมือออกเป็น 3 ระยะ ได้แก่ ระยะแรก การศึกษาความเป็นไปได้ในการพัฒนาการให้บริการสาธารณูปโภคสีเขียวโดยใช้พลังงานทดแทนเป็นเวลา 1 ปี ระยะถัดไป การตั้งโรงงานต้นแบบสาธิตที่นําเทคโนโลยีสะอาดมาใช้ในกระบวนการผลิตในพื้นที่นิคมอุตสาหกรรมสมาร์ท ปาร์ค จังหวัดระยอง และระยะสุดท้าย ได้แก่ การดําเนินการร่วมธุรกิจเชิงพาณิชย์
“นายกรัฐมนตรีมีวิสัยทัศน์ในการผลักดันการใช้พลังงานสะอาดในนิคมอุตสาหกรรมอย่างจริงจังและต่อเนื่อง โดยจากการพูดคุยกับบริษัทขนาดใหญ่ระดับโลกที่ผ่านมา ทําให้เข้าใจดีว่าพลังงานสะอาดเป็นปัจจัยสําคัญในการประกอบธุรกิจ ดังนั้น นายกรัฐมนตรีจึงสั่งการเร่งยกระดับระบบการจัดพลังงานอย่างมีประสิทธิภาพและใช้พลังงานทดแทนในนิคมอุตสาหกรรม บูรณาการสิ่งอํานวยความสะดวกด้านสาธารณูปโภคสีเขียว ตลอดจนพัฒนาโมเดลธุรกิจใหม่สําหรับการให้บริการสาธารณูปโภคสีเขียวเพื่อมุ่งสู่การขับเคลื่อนให้เกิดการประกอบธุรกิจที่คํานึงถึงและเป็นมิตรต่อสิ่งแวดล้อม” นายชัย กล่าว
รัฐบาลไทย-ข่าวทำเนียบรัฐบาล-กรุงไทยปลื้มกระแส DRx 5 หุ้นไลฟ์สไตล์ระดับโลกมาแรง มีมูลค่าตลาดราว 90 ล้านบาทใน 6 วันแรก ตอกย้ำมืออาชีพคัดหุ้นเด่น ตอบโจทย์ผู้ลงทุน
วันอังคารที่ 27 กุมภาพันธ์ 2567
27/02/2567
กรุงไทยปลื้มกระแส DRx 5 หุ้นไลฟ์สไตล์ระดับโลกมาแรง มีมูลค่าตลาดราว 90 ล้านบาทใน 6 วันแรก ตอกย้ํามืออาชีพคัดหุ้นเด่น ตอบโจทย์ผู้ลงทุน
ธ.กรุงไทยปลื้ม ผู้ลงทุนตอบรับ ตราสารแสดงสิทธิในหลักทรัพย์ต่างประเทศ หรือ DRx  อ้างอิง 5 หุ้นไลฟ์สไตล์อย่างล้นหลาม มูลค่าตลาดรวมราว 90 ล้านบาทใน 6 วันทําการแรก โดย “เมต้า” ได้รับความนิยมสูงสุด
ธนาคารกรุงไทยปลื้ม ผู้ลงทุนตอบรับ ตราสารแสดงสิทธิในหลักทรัพย์ต่างประเทศ หรือ DRx อ้างอิง 5 หุ้นไลฟ์สไตล์อย่างล้นหลาม มูลค่าตลาดรวมราว 90 ล้านบาทใน 6 วันทําการแรก โดย “เมต้า” ได้รับความนิยมสูงสุด ตอกย้ําผู้นํานวัตกรรมการลงทุน และความเป็นมืออาชีพในการพัฒนาผลิตภัณฑ์ คัดหุ้นเด่น โดนใจ ตอบโจทย์ผู้ลงทุน
นายรวินทร์ บุญญานุสาสน์ ผู้บริหารสายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารกรุงไทย ประสบความสําเร็จในการเสนอขายตราสารแสดงสิทธิในหลักทรัพย์ต่างประเทศ (DRx) เพิ่มอีก 5 หลักทรัพย์ อ้างอิงหุ้นชั้นนําในกลุ่มไลฟ์สไตล์ของสหรัฐอเมริกา คือ อเมซอน (AMZN80X) เมต้า (META80X) สตาร์บั๊ค (SBUX80X ) เน็ตฟลิก (NFLX80X) และบุ๊กกิ้งโฮลดิ้ง (BKNG80X) เมื่อวันที่ 7 กุมภาพันธ์ 2567 ที่ผ่านมาโดยผู้ลงทุนตอบรับเข้าลงทุนอย่างต่อเนื่อง 6 วันแรกมีมูลค่าตลาดรวมเฉพาะ 5 หลักทรัพย์ใหม่กลุ่มไลฟ์สไตล์ราว 90 ล้านบาท โดย META80X หรือ DRx ที่อ้างอิงหุ้นบริษัทเมต้า เจ้าแห่งโซเชียลมีเดีย เจ้าของแพลตฟอร์มชื่อดังอย่าง Facebook Instagram และ WhatsApp ได้รับความนิยมมากที่สุด มีมูลค่าตลาดเกือบ 40 ล้านบาท
ธนาคารมุ่งมั่นพัฒนานวัตกรรมและเทคโนโลยีการลงทุนอย่างไม่หยุดยั้ง เพื่อตอกย้ําความเป็นผู้นําด้านนวัตกรรมการลงทุน ภายใต้แนวคิด Leading in Innovative Investment พลิกการลงทุนให้เป็นเรื่องง่ายและงอกเงย ด้วยความเป็นมืออาชีพในการพัฒนาผลิตภัณฑ์การลงทุน คัดสรรหุ้นที่มีศักยภาพ ตอบโจทย์ความต้องการของผู้ลงทุนในทุกสภาวะตลาด เปิดโอกาสให้ผู้ลงทุนสามารถเข้าถึงหุ้นสหรัฐอเมริกาที่มีศักยภาพในการเติบโตสูง มีผลการดําเนินงานที่แข็งแกร่ง เพิ่มทางเลือกการลงทุนที่หลากหลาย ตามสไตล์ที่ชอบ โดย DRx สามารถซื้อขายได้ง่ายๆ ผ่านแอปพลิเคชัน Streaming ซื้อขายเป็นเงินบาท ไม่ต้องแลกเงินให้ยุ่งยาก มีโอกาสได้รับผลตอบแทนเสมือนไปลงทุนในต่างประเทศโดยตรง
สําหรับผู้สนใจ สามารถลงทุน DRx บนกระดานซื้อขาย DRx ของตลาดหลักทรัพย์แห่งประเทศไทย โดยใช้บัญชีซื้อขาย DRx ที่มีอยู่แล้ว แต่หากไม่มีบัญชี DRx แต่มีบัญชีหุ้นไทยอยู่แล้ว ให้แจ้งความประสงค์เพื่อซื้อขาย DRx เพิ่มเติมกับผู้แนะนําการลงทุน หรือดําเนินการด้วยตนเอง ผ่านแอปพลิเคชัน Streaming by Settrade เลือก My Menu และ เลือก DRx สอบถามรายละเอียดเพิ่มเติมได้ที่ธนาคารกรุงไทยทุกสาขา หรือ Krungthai Contact Center โทร. 02-111-1111 หรือ www.krungthai.com
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เข้าร่วมการประชุมคณะกรรมการแก้ไขปัญหาของราษฎรที่ได้รับผลกระทบจากการก่อสร้างเขื่อนสิรินธร จังหวัดอุบลราชธานี ครั้งที่ 1/2567
วันอังคารที่ 27 กุมภาพันธ์ 2567
รองปลัดเศรษฐเกียรติฯ เข้าร่วมการประชุมคณะกรรมการแก้ไขปัญหาของราษฎรที่ได้รับผลกระทบจากการก่อสร้างเขื่อนสิรินธร จังหวัดอุบลราชธานี ครั้งที่ 1/2567
รองปลัดเศรษฐเกียรติฯ เข้าร่วมการประชุมคณะกรรมการแก้ไขปัญหาของราษฎรที่ได้รับผลกระทบจากการก่อสร้างเขื่อนสิรินธร จังหวัดอุบลราชธานี ครั้งที่ 1/2567
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมการประชุมคณะกรรมการแก้ไขปัญหาของราษฎรที่ได้รับผลกระทบจากการก่อสร้างเขื่อนสิรินธร จังหวัดอุบลราชธานี ครั้งที่ 1/2567 โดยมีนายพีระพันธุ์ สาลีรัฐวิภาค รองนายกรัฐมนตรี และรัฐมนตรีว่าการกระทรวงพลังงาน เป็นประธาน พร้อมด้วย นายสุรชัย ยุทธชนะ รองเลขาธิการสํานักงานการปฏิรูปที่ดินเพื่อเกษตรกรรม นายเดช เล็กวิชัย รองอธิบดีกรมชลประทาน และผู้แทนสํานักบริหารกองทุนเพื่อช่วยเหลือเกษตรกรและรับเรื่องร้องเรียน เข้าร่วม ณ ห้องประชุม 301 ตึกบัญชาการ 1 ทําเนียบรัฐบาล โดยสามารถสรุปผลการประชุมได้ดังนี้
1. ที่ประชุมรับทราบ คําสั่งสํานักนายกรัฐมนตรี ที่ 31/2567 เรื่อง แต่งตั้งคณะกรรมการแก้ไขปัญหาของราษฎรที่ได้รับผลกระทบจากการก่อสร้างเขื่อนสิรินธร จังหวัดอุบลราชธานี ลงวันที่ 26 มกราคม 2567
2. ที่ประชุมรับทราบ คําสั่งกระทรวงพลังงาน ที่ 11/2567 เรื่อง แต่งตั้งผู้แทนภาคประชาชน ในคณะกรรมการแก้ไขปัญหาของราษฎรที่ได้รับผลกระทบจากการก่อสร้างเขื่อนสิรินธร จังหวัดอุบลราชธานี ลงวันที่ 9 กุมภาพันธ์ 2567
3. ที่ประชุมรับทราบ ความเป็นมา และการแก้ไขปัญหาจากการก่อสร้างเขื่อนสิรินธร จังหวัดอุบลราชธานีที่ผ่านมา
4. ที่ประชุมพิจารณาและรับทราบ แนวทางการพิจารณาคุณสมบัติผู้ที่จะได้รับการช่วยเหลือ และหลักเกณฑ์ให้ความช่วยเหลือราษฎรที่ได้รับผลกระทบจากการก่อสร้างเขื่อนสิรินธร จังหวัดอุบลราชธานี โดยที่ประชุมมอบหมายให้จังหวัดอุบลราชธานีส่งผลการตรวจสอบของคณะอนุกรรมการรวบรวมข้อมูล และตรวจสอบข้อเท็จจริง ที่เกี่ยวข้องกับการแก้ไขปัญหาของราษฎรที่ได้รับผลกระทบจากการก่อสร้างเขื่อนสิริธร จังหวัดอุบลราชธานี จํานวน 8,970 ราย ให้ฝ่ายเลขานุการทราบ และเห็นชอบให้แต่งตั้งคณะอนุกรรมการในระดับจังหวัดขึ้นเพื่อพิจารณากลุ่มที่ต้องตรวจสอบเพิ่มเติมโดยให้พิจารณาโดยใช้หลักเกณฑ์เดียวกันกับกลุ่มที่ตรวจสอบเสร็จแล้ว ซึ่งให้ตรวจสอบให้แล้วเสร็จภายในระยะเวลา 60 วัน
รัฐบาลไทย-ข่าวทำเนียบรัฐบาล-ทีมไทยแลนด์เสนอ Air India เปิดเส้นทางบินใหม่ไปเมืองรอง หนุน นทท.อินเดีย เที่ยวเมืองรอง
วันอังคารที่ 27 กุมภาพันธ์ 2567
ทีมไทยแลนด์เสนอ Air India เปิดเส้นทางบินใหม่ไปเมืองรอง หนุน นทท.อินเดีย เที่ยวเมืองรอง
.....
ทีมไทยแลนด์เสนอ Air India เปิดเส้นทางบินใหม่ไปเมืองรอง หนุน นทท.อินเดีย เที่ยวเมืองรอง
.
ทีมไทยแลนด์ โดยผู้แทนการค้าไทย (นางนลินี ทวีสิน) ได้หารือกับหัวหน้าฝ่ายขายต่างประเทศ และคณะผู้บริหาร Air India พร้อมเสนอให้ Air India เปิดเส้นทางการบินตรงสู่ประเทศไทย ในจังหวัดอื่น ๆ นอกเหนือจากกรุงเทพฯ และภูเก็ต
.
สืบเนื่องมาจาก ขณะนี้ Air India อยู่ระหว่างการเปลี่ยนแปลงโครงสร้างของบริษัทครั้งใหญ่ และมีการสั่งซื้อเครื่องบินล็อตใหญ่จํานวน 470 ลํา จึงเป็นปัจจัยสําคัญที่ทาง Air India จะสามารถพิจารณา “เพิ่มจํานวนความถี่ของเที่ยวบินและเปิดเส้นทางใหม่ ๆ” มายังประเทศไทยได้
.
ทั้งนี้ จากการหารือ Air India พร้อมให้การสนับสนุนและส่งเสริมการเดินทางมายังไทยของกลุ่มคนแต่งงาน และกลุ่มผู้เข้าร่วมประชุมหรือสัมมนาเพิ่มเติมด้วย
.
อีกปัจจัยที่สําคัญ คือ มาตรการยกเว้นการตรวจลงตรา 30 วัน ที่ช่วยอํานวยความสะดวกแก่นักท่องเที่ยวอินเดียเป็นอย่างมาก ซึ่งมีผลบังคับใช้ตั้งแต่วันที่ 10 ต.ค. 66 – 10 พ.ค. 67 โดยในช่วง 3 เดือนแรกนั้น มีนักท่องเที่ยวชาวอินเดียเดินทางมาไทยเฉลี่ยเดือนละ 160,000 คน ส่งผลให้จํานวนนักท่องเที่ยวชาวอินเดียที่เดินทางเข้าประเทศไทยในปี 66 มีจํานวน 1.62 ล้านคน ซึ่งเกินกว่าเป้าหมายที่กําหนดไว้กว่าร้อยละ 14.16
.
อ่านเพิ่มเติม คลิกhttps://www.thaigov.go.th/news/contents/details/79038
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาล จัดตั้งคณะทำงานด้านการป้องกันการเผาป่าระหว่างประเทศไทย - กัมพูชา พร้อมหาแนวทางจัดตั้งศูนย์ Hotline ป้องกันการเผาป่า โดยเร่งรัด ทส. หน่วยงานที่เกี่ยวข้องจัดทีมไทยแลนด์
วันอังคารที่ 27 กุมภาพันธ์ 2567
27/02/2567
รัฐบาล จัดตั้งคณะทํางานด้านการป้องกันการเผาป่าระหว่างประเทศไทย - กัมพูชา พร้อมหาแนวทางจัดตั้งศูนย์ Hotline ป้องกันการเผาป่า โดยเร่งรัด ทส. หน่วยงานที่เกี่ยวข้องจัดทีมไทยแลนด์
รัฐบาล จัดตั้งคณะทํางานด้านการป้องกันการเผาป่าระหว่างประเทศไทย - กัมพูชา พร้อมหาแนวทางจัดตั้งศูนย์ Hotline ป้องกันการเผาป่า โดยเร่งรัด ทส. หน่วยงานที่เกี่ยวข้องจัดทีมไทยแลนด์ประสานงานกับรัฐบาลกัมพูชา
วันนี้ (27 กุมภาพันธ์ 2567) เวลา 10.20 น. ณ ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงการจัดตั้งคณะทํางานด้านการป้องกันการเผาป่าระหว่างประเทศไทย - กัมพูชา ว่าในช่วง 3 - 4 อาทิตย์ที่ผ่านมา จุดความร้อน (Hot Spot) ทั้งหลายเกิดขึ้นที่กัมพูชาค่อนข้างมาก ซึ่งกระทรวงต่างประเทศได้รายงานถึงความพร้อมของรัฐบาลกัมพูชาในการส่งทีมงานมาพูดคุยเพื่อหาแนวทางในการจัดตั้งศูนย์ Hotline เพื่อป้องกันการเผาป่า ทั้งนี้ นายกรัฐมนตรีได้เร่งรัดกระทรวงทรัพยากรธรรมชาติและสิ่งแวดล้อม หน่วยงานที่เกี่ยวข้องจัดทีมไทยแลนด์เพื่อประสานงานกับรัฐบาลกัมพูชา โดยความร่วมมือในครั้งนี้จะเป็นการร่วมกันอย่างเป็นทางการ แต่ระหว่าง 2 - 3 อาทิตย์ที่ผ่านมาก็ได้มีการพูดคุยกันอย่างต่อเนื่องและมีการแก้ปัญหาเฉพาะหน้าไป
รัฐบาลไทย-ข่าวทำเนียบรัฐบาล-ชวนลูกหนี้ กยศ. ทำสัญญาปรับโครงสร้างหนี้ ย้ำ! ผู้ค้ำประกันหลุดพ้นความรับผิดทันที
วันอังคารที่ 27 กุมภาพันธ์ 2567
ชวนลูกหนี้ กยศ. ทําสัญญาปรับโครงสร้างหนี้ ย้ํา! ผู้ค้ําประกันหลุดพ้นความรับผิดทันที
.....
ชวนลูกหนี้ กยศ. ทําสัญญาปรับโครงสร้างหนี้ ย้ํา! ผู้ค้ําประกันหลุดพ้นความรับผิดทันที
.
กองทุนเงินให้กู้ยืมเพื่อการศึกษา (กยศ.) เผยปัจจุบันผู้กู้ยืมได้ดําเนินการทําสัญญาปรับโครงสร้างหนี้แล้วกว่า 5,000 ราย ซึ่งจะส่งผลให้ผู้ค้ําประกันหลุดพ้นความรับผิดทันทีหลังลูกหนี้ทําสัญญา นอกจากนี้ กองทุนฯ จะดําเนินการ “ถอนการบังคับคดีผู้ค้ําประกันทุกราย” ที่ผู้กู้ยืมได้ทําสัญญาปรับโครงสร้างหนี้แล้ว
.
ทั้งนี้ ผู้กู้ยืมสามารถลงทะเบียนนัดหมายเข้าทําสัญญาปรับโครงสร้างหนี้ที่เว็บไซต์www.studentloan.or.thสามารถทําสัญญาทุกวันไม่เว้นวันหยุด เวลา 09.00 - 20.00 น. สําหรับผู้กู้ยืมตามจังหวัดต่าง ๆ กองทุนฯ จะทยอยดําเนินการและประกาศให้ทราบผ่านทางเว็บไซต์ กยศ. ต่อไป
.
อ่านเพิ่มเติม คลิกhttps://www.thaigov.go.th/news/contents/details/79308
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐดันไทยเป็นศูนย์กลางธุรกิจ HoReCa เอเชีย เตรียมจัดงาน THAIFEX – HOREC ASIA 2024 เชื่อมั่นสร้างรายได้มหาศาล
วันอังคารที่ 27 กุมภาพันธ์ 2567
รัฐดันไทยเป็นศูนย์กลางธุรกิจ HoReCa เอเชีย เตรียมจัดงาน THAIFEX – HOREC ASIA 2024 เชื่อมั่นสร้างรายได้มหาศาล
.....
ภายหลังการฟื้นฟูของสถานการณ์โควิดฯ อุปสงค์ในกลุ่มธุรกิจโฮเรกา (HoReCa) ซึ่งประกอบด้วย ธุรกิจโรงแรม ร้านอาหาร และการจัดเลี้ยง มีแนวโน้มทํารายได้สูงขึ้น รัฐบาลจึงเร่งสนับสนุนการประกอบธุรกิจในอุตสาหกรรมดังกล่าว ผ่านการจัดงาน THAIFEX – HOREC ASIA 2024 เพื่อผลักดันไทยให้เป็นศูนย์กลางอุตสาหกรรม HoReCa ในระดับเอเชีย เชื่อมั่นช่วยสร้างรายได้-เกิดการจ้างงานในประเทศมหาศาล
.
งาน THAIFEX – HOREC ASIA 2024 เป็นเวทีในการประชาสัมพันธ์ ซื้อขายสินค้า พร้อมการแลกเปลี่ยนความรู้ระหว่างกลุ่มธุรกิจในอุตสาหกรรม HoReCa จะจัดขึ้นในวันที่ 6 – 8 มี.ค. 2567 ณ เมืองทองธานี กรุงเทพฯ
.
กิจกรรมภายในงาน
1. การจัดแสดงสินค้าทั้งจากในและต่างประเทศ รวมกว่า 300 บริษัท สินค้าครอบคลุม 9 กลุ่มหลัก ได้แก่ เบเกอรี่และไอศกรีม คาเฟ่และบาร์ ธุรกิจทําความสะอาดและซักรีด อุปกรณ์รับประทานอาหาร กลุ่มเฟอร์นิเจอร์ อุปกรณ์เครื่องครัว ธุรกิจบริการด้านอาหาร เทคโนโลยี และธุรกิจการดูแลสุขภาพ
2. การนําเสนอนวัตกรรมที่จะช่วยตอบสนองอุปสงค์ของธุรกิจใหม่ เช่น การบอกเล่าแนวโน้มธุรกิจและกิจกรรมพิเศษอื่น ๆ
ทั้งนี้ สามารถดูรายละเอียดเพิ่มเติมและลงทะเบียนเข้าร่วมงานล่วงหน้าได้ที่ www.thaifex-horec.asia
.
อ่านเพิ่มเติม คลิก https://www.thaigov.go.th/news/contents/details/79343
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐสั่งปิดเว็บไซต์ “ขายบุหรี่ไฟฟ้าออนไลน์” 1,300 บัญชี จำกัดการเข้าถึงของเด็กและเยาวชน
วันอังคารที่ 27 กุมภาพันธ์ 2567
รัฐสั่งปิดเว็บไซต์ “ขายบุหรี่ไฟฟ้าออนไลน์” 1,300 บัญชี จํากัดการเข้าถึงของเด็กและเยาวชน
....
รัฐสั่งปิดเว็บไซต์ “ขายบุหรี่ไฟฟ้าออนไลน์” 1,300 บัญชี จํากัดการเข้าถึงของเด็กและเยาวชน
.
รัฐบาล โดยสํานักงานคณะกรรมการคุ้มครองผู้บริโภค และกระทรวงดิจิทัลเพื่อเศรษฐกิจและสังคมได้ทํางานร่วมกันปิดช่องทางการลักลอบค้าบุหรี่ไฟฟ้าออนไลน์ในเบื้องต้นประมาณ 1,300 บัญชี จากทุกแพลตฟอร์ม การดําเนินการดังกล่าว คาดว่าจะสามารถจํากัดและลดจํานวนเด็กและเยาวชนที่ตกเป็นเหยื่อของบุหรี่ไฟฟ้าได้
.
ย้ําอีกครั้ง บุหรี่ไฟฟ้าถือเป็น “สินค้าผิดกฎหมายในประเทศไทย” โดยกฎหมายที่ใช้ควบคุม ประกอบด้วย:
• ประกาศกระทรวงพาณิชย์ เรื่อง กําหนดให้บารากู่ และบารากู่ไฟฟ้า หรือบุหรี่ไฟฟ้า เป็นสินค้าที่ต้องห้ามนําเข้ามาในราชอาณาจักร
• คําสั่งของคณะกรรมการคุ้มครองผู้บริโภคที่ 9/58 เรื่อง ห้ามขายหรือห้ามให้บริการสินค้า “บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า”
• พ.ร.บ.ควบคุมผลิตภัณฑ์ยาสูบ ปี 60 มาตรา 4 เพราะน้ํายาบุหรี่ไฟฟ้ามีนิโคตินเป็นส่วนประกอบ หากสูบในพื้นที่ห้ามสูบตามกฎหมาย ตามมาตรา 67 จะมีฐานความผิดการห้ามสูบในที่สาธารณะ
.
อ่านเพิ่มเติม คลิกhttps://www.thaigov.go.th/news/contents/details/79279
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"วราวุธ" เผย หน่วยเคลื่อนที่เร็ว ศรส. - พม. รุดเยี่ยมคุณยายร่างกายผิดรูป เดินคล้ายคนคอหัก เร่งช่วยให้ได้สิทธิคนพิการ
วันอังคารที่ 27 กุมภาพันธ์ 2567
"วราวุธ" เผย หน่วยเคลื่อนที่เร็ว ศรส. - พม. รุดเยี่ยมคุณยายร่างกายผิดรูป เดินคล้ายคนคอหัก เร่งช่วยให้ได้สิทธิคนพิการ
"วราวุธ" เผย หน่วยเคลื่อนที่เร็ว ศรส. - พม. รุดเยี่ยมคุณยายร่างกายผิดรูป เดินคล้ายคนคอหัก เร่งช่วยให้ได้สิทธิคนพิการ
เมื่อวันที่ 26 กุมภาพันธ์ 2567 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากกรณีที่มีการเผยแพร่คลิป วอนช่วยเหลือคุณยายร่างกายผิดรูป เดินคล้ายคนคอหัก หันหน้าไม่ได้ ย่านอารีย์ กทม. ล่าสุด วันนี้ เวลา 11.00 น. เจ้าหน้าที่หน่วยปฏิการเคลื่อนที่เร็ว ศรส. หรือศูนย์เร่งรัดจัดการสวัสดิภาพประชาชน กระทรวง พม. พร้อมด้วยศูนย์คุ้มครองคนไทยที่พึ่งกรุงเทพมหานคร ได้ลงพื้นที่บริเวณชุมชนวัดมะกอกกลางสวน เขตพญาไท กรุงเทพฯ พบคุณยายตามที่รับแจ้ง อายุ 69 ปี มีสภาพร่างกายคอผิดรูป ป่วยด้วยโรคพาร์กินสัน อาศัยอยู่ที่บ้านกับสามีอายุ 73 ปี บุตรสาวอายุ 44 ปี และหลานอายุ 15 ปี
นายวราวุธ กล่าวต่อไปว่า จากข้อมูลทราบว่า คุณยายป่วยด้วยโรคพาร์กินสันตั้งแต่ปี 2561 และมีอาการคอผิดรูปในช่วงปี 2564 และป่วยติดเตียงมาตลอด จนกระทั่งปี 2566 มีอาการดีขึ้น จึงสามารถเดินได้ ปัจจุบันรักษาอยู่ที่โรงพยาบาลในพื้นที่ แต่แพทย์ยังไม่ออกใบรับรองความพิการให้ โดยปกติคุณยายมักจะออกไปเก็บของเก่าย่านอารีย์ มีรายได้ประมาณวันละ 100 บาท ซึ่งจะเดินออกไปประมาณ 3 ชั่วโมง และกลับบ้านเพื่อมาทานยาตามเวลา จนกระทั่งเมื่อ 2 วันที่แล้ว ได้หายออกไปและไม่ได้กลับบ้านตามเวลา ทําให้ไม่ได้กินยา ไม่มีแรง ซึ่งมีคนพบคุณยายไปนอนอยู่หน้าร้านสะดวกซื้อ จึงแจ้งสามีให้ไปรับ สําหรับรายได้ของครอบครัวมาจากเบี้ยยังชีพผู้สูงอายุ การขายข้าวโพดปิ้ง และเก็บของเก่า
นายวราวุธ กล่าวต่ออีกว่า สําหรับแนวทางการช่วยเหลือ วันนี้ทางศูนย์คุ้มครองคนไร้ที่พึ่งกรุงเทพมหานคร ได้มอบถุงยังชีพเพื่อบรรเทาความเดือดร้อนในเบื้องต้น และจะดําเนินการสอบข้อเท็จจริงเพื่อให้การช่วยเหลือบุตรสาวผู้เป็นหัวหน้าครอบครัวที่มีรายได้น้อย อีกทั้งทาง ศรส. ได้ประสานกรมส่งเสริมและพัฒนาคุณภาพชีวิตคนพิการ (พก.) และกรมกิจการผู้สูงอายุ (ผส.) ให้การช่วยเหลือตามสิทธิสวัสดิการคนพิการและผู้สูงอายุ โดยนัดลงพื้นที่เยี่ยมคุณยายร่วมกันอีกครั้งในวันพรุ่งนี้ (27 ก.พ. 67) และประสานโรงพยาบาล เพื่อประเมินความพิการสําหรับการรับสิทธิสวัสดิการคนพิการต่อไป
นายวราวุธ กล่าวเพิ่มเติมว่า หากพบเห็นผู้ประสบปัญหาความเดือดร้อนทางสังคม ขอให้โทรแจ้งมาที่ ศูนย์เร่งรัดจัดการสวัสดิภาพประชาชน (ศรส.) กระทรวง พม. ผ่านฮอตไลน์ 1300 บริการตลอด 24 ชั่วโมง โดยหน่วยปฏิบัติการเคลื่อนที่เร็ว ศรส. พร้อมลงพื้นที่ช่วยเหลืออย่างรวดเร็วทันที
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม#พมหนึ่งเดียว #ศรส #พม